GiliGold/VAD_KnessetCorpus huggingface dataset:
ניסן סלומינסקי: כתוב "עזר כנגדו", אז הוא צודק – זה יהיה ברוב הפעמים עזר, ואני מניח שיהיו גם פעמים שזה יהיה כנגדו.
אלעזר שטרן: זכה – עזר; לא זכה – כנגדו.
ניסן סלומינסקי: ההגדרה היא רק מה זה נקרא "זכה" אצל כל אחד.
ניסן סלומינסקי: חבריי, אנחנו נמצאים בפני תקופה לא פשוטה.
ניסן סלומינסקי: התקציב שיוגש לנו יהיה, אני חושב, התקציב הכי קשה שמדינת ישראל הגישה אי פעם.
ניסן סלומינסקי: אני חושב, אני לא יודע.
ניסן סלומינסקי: לפחות בשנים האחרונות.
משה גפני: הוא לא חייב להיות כזה.
ניסן סלומינסקי: אנחנו - אני לא רוצה להגיד קו ההגנה האחרון, אבל בממשלה לא תמיד יש להם זמן.
ניסן סלומינסקי: למשל, חוק הריכוזית.
ניסן סלומינסקי: אני בטוח שהרבה מאוד משרי הממשלה לא עברו עליו, ואם כן אז הקדישו לזה זמן מועט.
ניסן סלומינסקי: אני חושב שהציבור כולו והכנסת סומכים עלינו, שאם זה חוק מהסוג הזה, אם זה תקציב או חוק ההסדרים, נעבור עליו מילה במילה, שורה בשורה.
ניסן סלומינסקי: סומכים עלינו כדי שנעשה את זה ולכן זמן ההשקעה שלנו יהיה הרבה-הרבה יותר גדול מאשר הזמן שאני חושב שמי שמגיש את החוק - אם זה הממשלה - השקיע בזה.
ניסן סלומינסקי: סומכים עלינו, ואני מתכוון שנעבוד מאוד קשה.
ניסן סלומינסקי: הוועדה היא ועדה מאוד מורכבת.
ניסן סלומינסקי: אם תמיד היו ועדות שהתחלקו ימין או שמאל או כל מיני חלקים, הוועדה הזאת אי אפשר לחתוך אותה בשום חתך מהסוג שהיה רגיל ולכן זה לא יהיה פשוט.
ניסן סלומינסקי: יש שני דברים שיעמדו נגד עיניי, ואקרא לכם את זה מהתנ"ך, שיר המעלות לדוד.
ניסן סלומינסקי: אני חושב שזה התנאי הראשון שנוכל אנחנו לעבוד במשותף.
ניסן סלומינסקי: "ה' לא גבה לבי ולא רמו עיניי ולא הלכתי בגדולות ובנפלאות ממני".
ניסן סלומינסקי: כלומר, ברגע שיהיו לנו, לכל אחד מאתנו – ואני מדבר כרגע לעצמי - את הצניעות ואת הענווה ונבין שאנחנו לא יודעים את הכול ונכבד את השני, תהיה לנו יכולת לתקשר עם השני ולהשתכנע מהשני ובסופו של דבר אני בטוח שנגיע לתוצאה הנכונה.
ניסן סלומינסקי: מה שאין כן ברגע שיש גאווה, אז אין טעם לדיונים.
ניסן סלומינסקי: זה יהיה נר לפחות לרגליי ואני מניח שלרגלי כולנו, שנבין ונכבד אחד את השני.
ניסן סלומינסקי: זו נקודה אחת.
ניסן סלומינסקי: הנקודה השניה קשורה, אני חושב, לתוכן של הדברים.
ניסן סלומינסקי: אנחנו יודעים שכשיש צרה או יש מצב קשה צמים.
ניסן סלומינסקי: אומר הנביא ישעיהו כשהעם שואל אותו: "למה צמנו ולא ראית ענינו נפשנו ולא - - -"
מאיר שטרית: זו ההפטרה של יום כיפור.
ניסן סלומינסקי: פרק נ"ח.
ניסן סלומינסקי: אקרא לכם רק משפט אחד, שאני מקווה שיהיה נר לרגלינו.
ניסן סלומינסקי: המטרה היא לא שהאדם יצום, המטרה היא: "הלוא פרוס לרעב לחמך ועניים מרודים תביא בית כי תראה ערם וכסיתו ומבשרך לא תתעלם: אז יבקע כשחר - - -".
ניסן סלומינסקי: כלומר, אנחנו צריכים לדעת שנהיה פה לכל אותם אלו שאין להם פה, אנחנו נהיה הצעקה או העוצמה לכל אותם אלה שאין להם ונבדוק בשבע עיניים.
ניסן סלומינסקי: מצד אחד נרצה לקדם את מה שהקואליציה רוצה, את מה שהממשלה רוצה - ליצור תעסוקה, ליצור התפתחות ויצירה; אבל מצד שני, בשבע עיניים נבדוק שבסופו של דבר זה לא מתגלגל על גבם של אותם אלה שאין להם פה.
ניסן סלומינסקי: ואם זה יהיה כך, אנחנו נהיה להם לפה.
ניסן סלומינסקי: אני מניח שאלה שני העקרונות שינחו אותי ואני מקווה שאת כולנו, ואם כך יהיה אז העבודה שלנו תהיה קשה מאוד אבל בסופו של דבר מה שייכנס לוועדה ייצא שונה, אבל שונה לטובה.
ניסן סלומינסקי: ושוב, זה יהיה הרבה פעמים גם בתיאום, וכמו שאמרת, הממשלה גם הרבה פעמים תדע להודות שאכן הוועדה צדקה.
משה גפני: "אמרת" – הכוונה לגפני, בגלל שהפרוטוקול לא רואה.
מאיר שטרית: יש עוד פסוק אחד שכדאי - - -
ניסן סלומינסקי: יש עוד הרבה פסוקים.
מאיר שטרית: אחד: אלף יפול מצדך ורבבה מימינך אליך לא יגש.
משה גפני: "רק בעיניך תביט ושִלֻמת רשעים תראה".
ניסן סלומינסקי: אנחנו רשעים לא רוצים שיהיו פה.
ניסן סלומינסקי: מאיר, אנחנו לא קוראים להם רשעים, מקסימום יהיו כאלה שיהיו טועים ואנחנו ננסה לתקן את המעוות.
ניסן סלומינסקי: רבותי, אני שוב אומר שלהערכתי נצטרך לעבוד הרבה יותר קשה.
ניסן סלומינסקי: ביום שני כבר תהיה ישיבה של ועדת הכספים ונדבר גם על סדרי עבודה, שלפחות אני אציע שנעבוד הרבה יותר קשה – או תוספת ימים או תוספת שעות - כדי להתגבר ולהצליח בעבודתנו.
משה גפני: אני רוצה להודות לצוות הוועדה, שבלעדיהם לא הייתי יכול לעשות את העבודה.
משה גפני: אני רוצה להודות לטמיר, מנהל הוועדה, ולמזכירות שהיו לי לעזר.
משה גפני: אני רוצה להודות ליועצת המשפטית של הוועדה, שגית אפיק, לצוות שלה.
משה גפני: כמו שאמר יושב-ראש הכנסת לשעבר, רובי ריבלין, בלעדיה לא היינו יכולים לשנות פה את הדברים.
משה גפני: באמת היה צוות יוצא מן הכלל ואני - - -
ניסן סלומינסקי: אני חושב שהוא מצומצם מדי.
ניסן סלומינסקי: צריך להגדיל אותו.
משה גפני: עם הצוות הזה עבדתי והוועדה הצליחה.
יולי יואל אדלשטיין: שיהיה רשום בפרוטוקול שגם את זה אמרת לגפני ולא ליושב-ראש הכנסת.
משה גפני: אני רק רוצה להודות להם על העבודה המסורה.
משה גפני: הם עבדו לצדי באופן יוצא מן הכלל ואני מודה ומברך אותם להמשך עבודה פורייה וטובה.
ראובן ריבלין: יישר כוח.
<טמיר כהן: בשם צוות הוועדה: העבודה האינטנסיבית בוועדת הכספים יוצרת קשר מאוד הדוק בין הצוות לחברי הכנסת בכלל ובין הצוות ליושב-ראש הוועדה.
<טמיר כהן: אנחנו נוהגים בפרידה הזאת להעניק שי מצוות הוועדה ליושב-ראש הוועדה היוצא.
<טמיר כהן: זה בשם כולנו, תודה רבה על העבודה המסורה.
ניסן סלומינסקי: תודה, אני נועל את הישיבה.
ניסן סלומינסקי: שלום לכולם, אנחנו פותחים את הדיון בנושא השני טיפה באי נעימות, כי קבענו את הדיון וכבר זה יותר משבוע שאני חושב שכולם יודעים מזה והוזמנו.
ניסן סלומינסקי: פנה אליי ממש מעכשיו לעכשיו יושב ראש ועדת חוץ וביטחון, ואמר שזה נושא של ועדה משותפת לוועדת כספים ולוועדת חוץ וביטחון, ומאחר ועדיין לא הוקמה הוועדה הזאת הוא מבקש שלא נקיים את הדיון.
ניסן סלומינסקי: יש גם טיעונים שהסברנו לאנשיו – שזה לא בדיוק; למעשה, משרד הביטחון הודיע שהוא יבקש את הכסף הזה מהאוצר, אז זה כבר הפך לנושא שלנו.
ניסן סלומינסקי: אבל אמרתי לו: מה אני יכול לעשות, אי אפשר לבטל ואי אפשר לסגור.
ניסן סלומינסקי: בכל אופן הוא מאוד ביקש, ויותר מביקש.
ניסן סלומינסקי: אני הצעתי שנעשה את זה עכשיו כדיון משותף, יבוא הוא, תבוא ועדת חוץ וביטחון, ולא כוועדת משנה, או ועדה מצומצמת, אלא נקיים ועדה גדולה, אבל הוא לא יכול כי יש לו דיון מהשעה 09:00 עד השעה 12:00, באחת הוועדות היותר חשאיות בוועדת חוץ וביטחון, והוא לא יכול לעשות את זה.
ניסן סלומינסקי: לכן, מחוסר ברירה, פתחתי את הדיון ואני סוגר את הדיון בנושא הזה מבחינת הוועדה.
ניסן סלומינסקי: אני שמח שאנחנו מתחילים את הישיבה הראשונה הפורמלית של ועדת הכספים.
ניסן סלומינסקי: רק כדי להיכנס לתמונה בגדול – עומד לפנינו חוק כבד מאוד שנקרא חוק הריכוזיות.
ניסן סלומינסקי: ועדת השרים אישרה אתמול את דין הרציפות.
ניסן סלומינסקי: אני מניח שהמליאה תאשר אותו היום.
משה גפני: הממשלה הקודמת אישרה אותו, וזה כבר היה בוועדה.
משה גפני: "אין המלאכה נקראת, אלא על שם גומרה", אבל אנחנו התחלנו.
ניסן סלומינסקי: אני אשלים את זה.
ניסן סלומינסקי: לכן דיברתי על הרציפות.
ניסן סלומינסקי: הכוונה היא שהתחילו וממשיכים.
ניסן סלומינסקי: זה גם יחייב ממילא את אנשי האופוזיציה להצטרף אלינו בהצבעות.
ניסן סלומינסקי: בכל אופן זה יונח על שולחן המליאה, וכשהיא תאשר את הרציפות – לצערנו, צריך לחכות שבועיים עד שזה יוכל לעבור לוועדת הכספים.
ניסן סלומינסקי: לא נוכל לטפל בזה עד שזה יעבור אלינו, ומרגע שזה יעבור אלינו אני מתכוון לטפל בו שורה-שורה ומילה-מילה כי אני לא בטוח שהממשלה החדשה בקיאה די הצורך בנושא.
ניסן סלומינסקי: אבל אנחנו כן נהיה בקיאים כי אנחנו בדרך כלל נהיה קו ההגנה האחרון או העיקרי גם פה וגם בתקציב, ולכן זה ייקח הרבה מאוד זמן.
ניסן סלומינסקי: לא נספיק לטפל בכולו כי הממשלה צריכה להגיש לכנסת עד 11 ביוני את חוק ההסדרים ואת חוק התקציב.
ניסן סלומינסקי: זה יעבור אלינו, ואנחנו צריכים לסיים את הדיון – עד 31 ביולי הכנסת צריכה לאשר בקריאה שלישית, כלומר אנחנו צריכים לסיים את הדיון ולאשר אותו לפחות עד 20 ביולי עם כל השינויים שנעשה.
ניסן סלומינסקי: כך שלא יהיה לנו הרבה זמן לדון בחוק הריכוזיות עד שיגיע אלינו חוק התקציב.
ניסן סלומינסקי: מאחר שחוק הריכוזיות מורכב משלושה חלקים אנחנו נתחיל בחלק אחד.
ניסן סלומינסקי: אני מקווה שנוכל להתקדם בו, לסיים אותו ולהצביע.
ניסן סלומינסקי: אני מתכוון לבקש מהיושב ראש לקיים דיונים גם בימי שלישי אחר הצהריים, וככל שנתקדם לקראת התקציב נצטרך גם לקיים דיונים בימי ראשון וחמישי.
ניסן סלומינסקי: נעבוד קשה כי עיני כול נשואות אלינו, וזאת אחריות גדולה מאוד, ואין הרבה זמן.
ניסן סלומינסקי: הנושא הראשון שאנחנו רוצים לדון בו הוא נושא מינוי מנכ"ל לכנסת ישראל.
ניסן סלומינסקי: לפני שאני אתן להציג את המהות של החוק אני רוצה להגיד מילה אחת: ועדת הכספים היא הממשלה של כנסת ישראל.
ניסן סלומינסקי: הכוונה היא- -
אחמד טיבי: אף אחד לא עדכן אותי על כך.
<שגית אפיק: רק לעניין מינויים, חבר הכנסת טיבי.
אחמד טיבי: רק לעניין מינויים.
<שגית אפיק: רק לעניין מינויים.
ניסן סלומינסקי: כמו שכל תפקיד של מנכ"ל זה משרת אמון וכל שר שרוצה לאשר את המינוי של המנכ"ל שלו צריך להעביר את האישור בממשלה כך גם באיזושהי אנלוגיה מסוימת היושב-ראש הוא ראש הממשלה, והמנכ"ל שלו צריך להיות מאושר בממשלה של הכנסת, שהיא ועדת הכספים.
ניסן סלומינסקי: זאת המסגרת, ולכן זה מגיע אלינו.
ניסן סלומינסקי: אני מבקש משגית, אם תוכלי לתת את המסגרת החוקית כמו שמקובל בפרוטוקול.
<שגית אפיק: סעיף 12 לחוק שירות המדינה (מינויים) קובע ששר רשאי להציע לממשלה מנהל כללי למשרדו, והממשלה רשאית למנות אותו.
<שגית אפיק: לעניין עובדי הכנסת, ואגב, גם לעניין עובדי משרד מבקר המדינה הממשלה וועדת השירות היא באמת ועדת כספים.
<שגית אפיק: זה קבוע בסעיף 41 לחוק שירות המדינה (מינויים), והשר וגם נציב שירות המדינה, לצורך עובדי הכנסת, הוא יושב ראש הכנסת.
<שגית אפיק: לכן הבקשה שמונחת כאן לפניכם היא בקשתו של יושב ראש-הכנסת, הצעתו למנות מנהל כללי.
<שגית אפיק: הוועדה מתפקדת כאן בשני כובעים: כובע אחד כוועדת שירות, כובע שני כממנה, כממשלה.
<שגית אפיק: לאחר אישור מינוי המנהל הכללי החלטת הוועדה תפורסם ברשומות כמקובל לגבי כל מנהל כללי בשירות המדינה.
ניסן סלומינסקי: עכשיו ניתן ל"ראש הממשלה", באנלוגיה - -
<שגית אפיק: הוא נציב שירות המדינה.
ניסן סלומינסקי: - - להציג את המועמד שלו, לספר עליו.
ראובן ריבלין: אני מציע ליושב ראש הכנסת ונציב שירות המדינה מטעם הכנסת לא להזכיר שהוא ראש הממשלה.
ניסן סלומינסקי: אז מה אכפת לך שנקרא לך "ראש הממשלה לשעבר"?
ראובן ריבלין: לא, לי אתה כבר לא יכול לקלקל.
יולי יואל אדלשטיין: אדוני היושב ראש, תודה רבה על ההזדמנות ועל כך שזה עולה כסעיף ראשון בישיבה הראשונה של הוועדה.
יולי יואל אדלשטיין: לחברי הטוב חבר הכנסת ריבלין אפשר לומר שיושב ראש ועדת הכספים צריך להיות מאוזן: אם הוא סיבך את חבר הכנסת אחמד טיבי בזה שהוא חבר ממשלה הוא צריך גם לסבך אותי בזה שאני ראש הממשלה.
יולי יואל אדלשטיין: אני מעדיף להיות נציב שירות המדינה, והוא מעדיף להיות חבר בוועדת שירות לצורך העניין הזה.
יולי יואל אדלשטיין: אדוני היושב-ראש, חבריי חברי הכנסת וחברות הכנסת בנימה רצינית יותר אני מתכבד להביא לפניכם את ההצעה שלי למנות למנכ"ל הכנסת הבא את מר רונן פלוט.
יולי יואל אדלשטיין: מבחינת קורות החיים – שאני מקווה שגם הופצו ביניכם – הניסיון בקורות החיים מעיד על כך שמר פלוט הכיר את השירות הציבורי מכל זווית: גם מוניציפלית בהיותו סגן וממלא ראש עיר – מדובר בעיריית נצרת עילית בזמנו – גם מזווית העובדים בהיותו מזכיר מועצת הפועלים, אפילו בתקופה שקדמה להיותו בעירייה וגם ודאי בפן הממשלתי בהיותו מנכ"ל, ואני מעיד באופן אישי – מנכ"ל מוצלח של משרד הקליטה בהיותי שם, ובשנים האחרונות מנכ"ל משרד ההסברה והתפוצות שמר פלוט עסק גם בהקמתו בפועל.
יולי יואל אדלשטיין: מעבר לצד הפורמלי אני גם יכול לומר שמדובר באדם שיש לו מוסר עבודה גבוה – והכנסת היא בוודאי מקום שדורש מוסר עבודה גבוה.
יולי יואל אדלשטיין: בשבועות האחרונים בלי להזניח את תפקידו כמנכ"ל משרד ההסברה והתפוצות – וגם שם יש כל מיני עניינים בעקבות כל מיני החלטות ממשלה על חלוקות כאלה ואחרות והעברות כאלה ואחרות – הוא נמצא בתהליך חפיפה מאוד אינטנסיבי עם המנכ"ל היוצא, עו"ד דן לנדאו.
יולי יואל אדלשטיין: זה גם המקום, אדוני היושב ראש, להודות ברשותך לעו"ד דן לנדאו גם על העבודה שהוא עשה כאן ובוודאי גם על הרצינות שהוא מייחס לחפיפה עם המנכ"ל החדש.
יולי יואל אדלשטיין: קיימנו ישיבת הנהלה וגם שם ציינו את הדברים האלה.
יולי יואל אדלשטיין: מעבר לכך לא נותר לי אלא לבקש מחברי הוועדה לתת אישור למינוי של המנכ"ל החדש.
יולי יואל אדלשטיין: הוא מיועד להיכנס כמנכ"ל הכנסת ב-1 במאי.
יולי יואל אדלשטיין: לכן הזמן גרמה גם, ומסיימים את תהליך החקיקה בימים האלה.
יולי יואל אדלשטיין: עד כאן ותודה.
ניסן סלומינסקי: תודה ליושב-ראש הכנסת.
ניסן סלומינסקי: מצד אחד יכול להיות שיש חברי כנסת שירצו לשאול שאלות.
ניסן סלומינסקי: מצד שני אמרנו שהנוהל הוא תמיד שזה נעשה כשהמנכ"ל בחוץ ורק אחרי שהוא נבחר הוא נכנס.
ניסן סלומינסקי: לכן אפשר יהיה לשאול שאלות.
ניסן סלומינסקי: אנחנו יכולים ללכת בהליך הזה למרות שהוא לא נמצא כי יושב-ראש הכנסת מכיר אותו, כך אמרו לי, ככף ידו ויכול להיות שהוא יוכל לתת תשובות לכל השאלות.
ניסן סלומינסקי: אם תישאר שאלה אחת שהוא לא יוכל לענות עליה אז כשהוא ייכנס הוא יוכל לתת.
ניסן סלומינסקי: אז אם מישהו רוצה לשאול שאלות או לומר משהו - -
אמנון כהן: אין שאלות בימים כאלה.
אחמד טיבי: מתי הבחירות הבאות?
נחום מרגלית: מקום מגוריו יהיה ירושלים?
יולי יואל אדלשטיין: מקום מגוריו נתניה.
אראל מרגלית: הוא מכיר את העיר?
אראל מרגלית: כי הכנסת, 600 עובדים, מנותקת לגמרי מהעיר ירושלים, לא מכירה את העיר, לא באה איתה במגע.
אראל מרגלית: הגיע הזמן שתהיה כנסת שתהיה יותר קשורה לעיר ירושלים.
אראל מרגלית: אנשים ייצאו מפה, יכירו, ידעו, יבינו.
אראל מרגלית: הוא צריך לקחת את זה על עצמו.
יולי יואל אדלשטיין: אני קיבלתי את ההערה של חבר הכנסת אראל מרגלית.
יולי יואל אדלשטיין: אבל בתפקידיו האחרונים, כידוע, רונן פלוט עבד כאן בירושלים, מכיר ומוקיר, כולל קשר הדוק עם עיריית ירושלים בהיותו במשרד הקליטה וגם במשרד ההסברה והתפוצות.
יולי יואל אדלשטיין: כך שאני לא צופה שום בעיה.
יולי יואל אדלשטיין: גם כיושב-ראש אני יכול לומר לך שכבר באתי בדברים עם ראש העיר ירושלים, ואנחנו ככנסת – וידוע לי גם על שדולה שקמה בכנסת ובוועדות שונות – נעשה הכול כדי שנרצה את בירת ישראל.
ראובן ריבלין: אנחנו משלמים את הארנונה הכי גבוהה לעיריית ירושלים.
יולי יואל אדלשטיין: תרומתנו הצנועה, כמו שהעיד קודמי בתפקיד, לא בטלה בשישים.
ניסן סלומינסקי: אני אחסוך לומר כל פעם "חבר כנסת".
אלעזר שטרן: יותר קל לכולנו.
אלעזר שטרן: אני מכיר אותו מימי נצרת עלית.
אלעזר שטרן: אני הייתי שם מורה בבית הספר, והמינוי הוא מינוי ראוי מאוד.
אמנון כהן: אפשר להגיד כמה מילים על המועמד?
אמנון כהן: אנחנו מכירים אישית.
ניסן סלומינסקי: כן, זה מה שהוא עושה.
אמנון כהן: אמרת שאלות.
אמנון כהן: אין לי שאלה.
ניסן סלומינסקי: אמרתי, גם לדבר דברי שבח, מה שנקרא.
ניסן סלומינסקי: מעירים לי בצדק שדברי שבח שווה להגיד כשהאיש נמצא.
ניסן סלומינסקי: אם אין שאלות אז נעלה להצבעה.
אחמד טיבי: הערה לפני ההצבעה.
אחמד טיבי: מילא, שוב המנכ"ל הוא לא ערבי - -
עדי קול: אה, הוא לא ערבי?
אחמד טיבי: - - בפעם השלישית.
אחמד טיבי: לפחות ששיעור העובדים הערבים בכנסת יעלה, כי הוא שיעור מביך – פחות מאחוז אחד או אחוז וחצי.
אחמד טיבי: הערה לסדר לתשומת לבו של המנכ"ל ו"ראש הממשלה" ו"נציב שירות המדינה", יושב-ראש הכנסת.
ניסן סלומינסקי: ההערה נרשמה.
ניסן סלומינסקי: מי בעד לאשר את מר רונן פלוט החל מ-1 במאי למנכ"ל כנסת ישראל?
ניסן סלומינסקי: בעד אישור מינויו של מר רונן פלוט למנכ"ל הכנסת – רוב
ניסן סלומינסקי: אושר פה-אחד.
ניסן סלומינסקי: אם אפשר לקרוא למר רונן?
ניסן סלומינסקי: אדוני, ברכות.
אמנון כהן: זה נדיר – פה אחד אושרת.
אמנון כהן: אופוזיציה-קואליציה – אין.
ניסן סלומינסקי: הוועדה בחרה בך פה-אחד ותולה בך הרבה תקוות.
ניסן סלומינסקי: עכשיו תהיה פה, ויש כאן כאלה שרוצים לדבר.
ניסן סלומינסקי: אלעזר, אם תרצה להגיד פה את הדברים כשהוא נמצא ניתן לך שוב.
אמנון כהן: אני גם רוצה לברך באותה הזדמנות את אלה שהיו בתפקידים.
אמנון כהן: אני רוצה לברך ראשית את ידידי מכובדי ראובן ריבלין.
אמנון כהן: כיהנת כאן כיושב-ראש הכנסת ונתת שירות מעולה גם לאזרחים וגם לחברי הכנסת - -
ראובן ריבלין: גם לירושלמים.
<רונן פלוט: אני רוצה לברך את הנכנס לתפקיד.
<רונן פלוט: לא הייתה לי הזדמנות אישית לברך אותך לפרוטוקול, ידידי יולי יואל אדלשטיין שנבחרת לתפקיד הרם והחשוב.
<רונן פלוט: בנאומיך גם ריגשת אותי כי גם אני עליתי.
<רונן פלוט: זאת הזדמנות להראות לעולם בדמוקרטיה היפה של מדינת ישראל מאיפה אפשר להגיע ולאן במדינה שלנו.
<רונן פלוט: אני מאחל לך הצלחה רבה בתפקידך.
<רונן פלוט: מהיכרותי האישית אתך בתפקידיך הקודמים והרגישות שלך לכלל האוכלוסיות במדינת ישראל אתה תעשה את זה על הצד הטוב ביותר.
<רונן פלוט: אני גם רוצה לברך את יושב-ראש ועדת הכספים היוצא ידידי חבר הכנסת משה גפני.
<רונן פלוט: עשית את מלאכתך כשליח ציבור נאמן; נגעת בכל התחומים שקשורים לחברה הישראלית.
<רונן פלוט: יישר כוח, ושכרך מאתו יתברך.
אמנון כהן: בסדר, כיושב-ראש ועדה.
ניסן סלומינסקי: כל העוסקים לצורכי ציבור הקדוש-ברוך-הוא ישלם להם שכר.
ניסן סלומינסקי: אל תצפה לשכר מהם.
אמנון כהן: אדוני יושב ראש הוועדה הנכנס ניסן סלומינסקי – גם אותך אני מכיר שנים רבות.
אמנון כהן: ישבנו כאן יחס, ואני מכיר את הרגישות שלך למען הציבור.
אמנון כהן: אני מאחל לך הצלחה.
אמנון כהן: אף על פי שאנחנו אופוזיציה כיום במדינה ובכנסת נהיה ענייניים, ובמקום שנצטרך לסייע, נסייע; ובמקום שנצטרך להילחם – נילחם יחד.
אמנון כהן: כמובן, למנכ"ל הכנסת היוצא דן לנדאו.
אמנון כהן: הוא לא נמצא כאן, אבל אני רוצה להגיד לו יישר כוח ותודה רבה בשם חברי הכנסת שנתנו לנו את השירות בהנהגתו.
אמנון כהן: תמיד הרגשנו שיש לנו אל מי לפנות, לקבל את המענה המתאים והראוי.
אמנון כהן: יישר כוח בהמשך תפקידו בעתיד, בעזרת השם.
אמנון כהן: אני בטוח שהוא יתרום את חלקו גם במקומות אחרים למען הציבור.
אמנון כהן: למנכ"ל הנכנס רונן פלוט.
אמנון כהן: רונן, הכרתי אותך כמנכ"ל משרד הקליטה וגם כמנכ"ל משרד התפוצות.
אמנון כהן: בעירייה לא הכרתי אותך, אבל במשרדים האלה גם ראיתי את הרגישות שלך למען העלייה והקליטה וההסברה בתפוצות; גם לטפל באוכלוסיות הסטודנטים בחו"ל למניעת התבוללות ולתת להם הרגשה שהם יהודים ושבמדינת ישראל אנחנו חושבים עליהם ודואגים להם בהנהגה של השר לשעבר אדלשטיין.
אמנון כהן: יישר כוח לך.
אמנון כהן: אני בטוח בניסיון שאתה מביא גם ברמה המוניציפלית וגם מתפקידיך ברמה הממלכתית.
אמנון כהן: החשוב הוא שכל הבית הזה צריך להבין שהם צריכים לתת שירות לחברי הכנסת שנצליח בתפקידנו, בשליחות שקיבלנו על עצמנו.
אמנון כהן: למעשה, אתם עזר, וכל הבית הזה צריך לתת לנו מענה.
אמנון כהן: לפעמים יש תחושה שנבחרי ציבור צריכים להתחנן לכל מיני דברים.
אמנון כהן: לפעמים זה קורה.
אמנון כהן: זה צריך להיות הפוך: אנחנו צריכים לקבל את הכלים לעשות את השליחות שלנו על הצד הטוב ביותר.
אמנון כהן: אני מאחל לך הצלחה, ואנחנו אתך בשיתוף פעולה.
ניסן סלומינסקי: אמנון דיבר כמעט בשם כולנו אז אנחנו מצטרפים לכל הברכות והאיחולים.
ניסן סלומינסקי: הבאים, אם ירצו – באמת תשתדלו לקצר.
אחמד טיבי: אני רוצה לפתוח בדברי תודה למנכ"ל הקודם, מר לנדאו.
אחמד טיבי: אני חושב שהוא עשה עבודה מקצועית, ומגיעה לו תודה על השירות שהוא נתן לכנסת, לכל חברי הכנסת.
אחמד טיבי: אני לא הכרתי את רונן קודם – אני מאחל לך עבודה פורייה.
אחמד טיבי: אני סמוך ובטוח שהיושב-ראש שבחר בך מכיר אותך לאורך שנים אז יש לך הנתונים כדי להצליח לשרת את הכנסת, את כל חברי הכנסת ולהצעיד אותה קדימה.
אחמד טיבי: אני לא יכול כחבר ועדת הכספים הקודמת והנוכחית שלא לומר מילה טובה על יושב ראש ועדת הכספים הקודם חבר הכנסת גפני.
אחמד טיבי: דווקא במפלגה שלך דברים טובים שלי עליך לא יפגעו, אתה לא מהליכוד.
אחמד טיבי: אתה היית איש מקצוע, הכרת את החומר לפרטי פרטים.
אחמד טיבי: אגב, אני רוצה לומר משפט – אני לא יודע כמה אנשים זה ירגיז, בדרך כלל זה לא מעניין אותי – חברי יהדות התורה – זה אתה, זה ליצמן, ואל תכעס – אתם שייכים לחברי הכנסת הכי מקצוענים, הכי מוכשרים שיש בכנסת.
אחמד טיבי: אתם עושים עבודה מצוינת.
אחמד טיבי: כך עשיתם אז.
אחמד טיבי: אני מאחל גם לך הצלחה.
רוברט אילטוב: אנחנו מצטרפים.
ניסן סלומינסקי: אורי, רצית לומר?
אורי מקלב: אני רוצה לומר משהו שלא אמרו - -
אמנון כהן: אתה לא נפגעת שלא הוזכרת כמקצועי.
אורי מקלב: הוא הזכיר את גפני, זה בסדר.
אחמד טיבי: גפני זה הוא אוטומטית.
אחמד טיבי: הוא לא מכיר את החלוקה.
ניסן סלומינסקי: אבל הוא הזכיר גם את ליצמן.
אורי מקלב: יש מפלגות שצריך להזכיר כל אחד בנפרד, ויש מפלגות שמזכירים אחד וזה בסדר לכולם.
אורי מקלב: אדוני יושב-ראש הכנסת, יושב-ראש הוועדה, אני כבר אומר על המנכ"ל החדש של הכנסת – אדוני, בחרת בחירה טובה.
אורי מקלב: אנחנו נמצאים בפרלמנט גדול אבל כל יום אחרי תפילת מנחה בבית הכנסת יש פרלמנט קטן של העובדים שמעבירים את החוויות, נפגשים כי לא נפגשים במקומות אחרים.
אורי מקלב: כבר עכשיו אתה צובר אהדה גדולה בקרב עובדי הכנסת.
אורי מקלב: זה דבר מאוד חשוב.
אורי מקלב: גם תובנה שצריך כל מנכ"ל שהיה מגיע והיה עושה חשבון נפש והיה שואל, מה קורה.
אורי מקלב: האינדיקציה הכי טובה זה עובדי הכנסת.
אורי מקלב: הם עומדים בקשר ישיר עם המנכ"ל, ואני רוצה להגיד לך שאתה צובר אהדה גדולה והערכה מאוד גדולה על הפעילות שלך.
אורי מקלב: הם כנראה גם מבינים את הדברים.
אורי מקלב: אנחנו יודעים שכשה
אורי מקלב: עובדים מרוצים אז גם אנחנו מקבלים את השירות הטוב ביותר.
אורי מקלב: הערה אחת שלא מצאתי אף פעם הזדמנות במשך הקדנציה האחרונה להגיד, ואני עכשיו כן חושב להגיד.
אורי מקלב: אני פונה אליך יושב-ראש הכנסת: אנחנו הגוף המבקר את כל משרדי הממשלה ואת כל המדינה, אבל מה שנעשה בכנסת בכל הנושא המנהלי זה נראה משהו שהוא מכוסה מאתנו, משהו שבעיניי הוא לא שקוף.
אורי מקלב: לא יודעים איך מקבלים החלטות, איך מקבלים שינויים ארגוניים מפליגים שקורים בכנסת שעשו מהפך – מביאים דברים, מוציאים אנשים – עושים שינויים.
אורי מקלב: אנחנו כחברי כנסת שבסופו של דבר מקבלים את השירות לא יודעים מזה, ורק שומעים על זה מאוחר – עם כל הדברים, לטוב ולמוטב.
אורי מקלב: בכל העניין יש חשיבה – ועוד הערכה למה שנעשה, כי נעשו שינויים מפליגים בדברים מאוד טובים שאני מכיר שחלקם אני גם לא יודע ולא מכיר.
אורי מקלב: אבל בסופו של דבר היה צריך לתת דוח.
אורי מקלב: בכל מקום ובכל שירות ציבורי, בכל ארגון, יש סדר בדברים האלה, ויש היום יותר ויותר שקיפות.
אורי מקלב: גם אנחנו בחלק הזה נמצאים מאוד מאחור בעניין הזה.
אורי מקלב: אחד הדברים בנושא הזה יכול להיות שינוי מפליג לטובת העניין.
יולי יואל אדלשטיין: ברשות יושב-ראש הוועדה אני רק אגיב ואגיד שדווקא בנושא הזה ההתרשמות שלי - אני לא מתכוון להיות מנכ"ל-על ולא התעמקתי אולי בכל פרט, בשביל זה אני מביא מנכ"ל מקצועי, ואני אתרכז בפעילות הפרלמנטרית – אבל ההתרשמות שלי היא שדווקא בתקופה של היושב-ראש שקדם לי והמנכ"ל שקדם לרונן נעשו צעדים גדולים מאוד מבחינת שקיפות המערכת, סידור המערכת וכן הלאה.
יולי יואל אדלשטיין: אני מאוד מקווה שהמנכ"ל הנוכחי ימשיך את הצעדים האלה כדי שהתמונה תהיה מאוד ברורה לא רק לחברי הכנסת אלא לכלל הציבור, כי כידוע בכנסת כל "פיפס" – תסלחו לי על השפה הגבוהה פחות – הופך לנחלת הציבור, וכל דבר הוא בוודאי מבוקר.
יולי יואל אדלשטיין: לכן לדעתי זה אינטרס של כל המנהל בכנסת להיות מלכתחילה – ולא בדיעבד – שקוף, ברור, והחלטות שיתקבלו בצורה מאוד ברורה ושקופה.
ניסן סלומינסקי: רק להוסיף שבסופו של דבר ועדה משותפת של ועדת הכספים וועדת הכנסת מאשרת את התקציב, ובוודאי שאז מי שיהיה בוועדה הזאת יוכל לבדוק כל דבר ולשאול וגם לבקש את כל הדוחות.
ניסן סלומינסקי: הם הנציגים שלנו.
ניסן סלומינסקי: בכל אופן, אתה צודק.
ניסן סלומינסקי: גילה, בבקשה.
ניסן סלומינסקי: רצית?
גילה גמליאל: ודאי.
גילה גמליאל: רציתי לברך את חברי רונן פלוט.
גילה גמליאל: זאת בחירה מצוינת.
גילה גמליאל: שיתפנו פעולה בתפקידים הקודמים שלך.
גילה גמליאל: נושא הצעירים והסטודנטים עומד לנגד עיניך, ואני מאמינה שתצליח לעשות בגדול את העבודה בצורה מצוינת.
גילה גמליאל: אנחנו לצדך, יישר כוח.
אחמד טיבי: אגב, יש משפט שנדמה לי שאף אחד מהחברים לא אמר, וגם אני שכחתי.
אחמד טיבי: מגיעה מילה טובה לעובדי הכנסת ה-18 - לאנשי המשמר, לסדרנים ואנשי המשק.
אחמד טיבי: הם עושים עבודה מצוינת, ואני מאחל הצלחה לאלה בכנסת ה-19.
אמנון כהן: לא הזכרת את הסגנים של - - -
אחמד טיבי: אלה אנשים שבדרך כלל שוכחים אותם.
אראל מרגלית: אני רק רוצה להעיר לגבי הצורה שבה אנחנו ממנים את מנכ"ל הכנסת.
אראל מרגלית: יכול להיות שאני חדש פה אז אני אכבד את הנוהל, אבל זה נראה לי נוהל קצת משונה.
אראל מרגלית: יושב-ראש הכנסת, זכותו כמובן להמליץ על מנכ"ל, אבל לדעתי בעתיד אם רוצים שוועדת הכספים תהיה רצינית בשיקול ותיתן שיקול כנגד – כולנו כוועדה קשה לנו לעבוד יחד ולבחון אדם באופן אישי, אבל הדבר הזה ראוי לבחינה.
אראל מרגלית: אני הייתי ממליץ שבמקרים כאלה יקימו תת ועדה של שלושה אנשים שרשאים לשאול ולתשאל ולדעת.
אראל מרגלית: הרבה אנשים מכירים את המועמד, ואני שמח על כך כי זה נותן לי תחושה יותר נוחה.
אראל מרגלית: אני אישית לא מכיר את המועמד - -
<קריאה: את המנכ"ל.
אראל מרגלית: המנכ"ל.
אראל מרגלית: אני כרגע מצביע בעקבות חבריי שאני שומע שהם אומרים דברים טובים.
אראל מרגלית: הייתי רוצה לדעת שהיה פה תשאול - -
אחמד טיבי: זה מחייב שינוי הגדרת התפקיד כמשרת אמון.
ניסן סלומינסקי: מה שאתה אומר זה נכון, אבל מאחר שזאת משרת אמון לא מקובל שאנשים אחרים, גם מהממשלה - -
אראל מרגלית: מנכ"ל הכנסת זה לא רק משרת אמון.
ניסן סלומינסקי: גם מנכ"ל משרד זה לא משרת אמון בלעדית של השר.
אראל מרגלית: מנכ"ל של כנסת ישראל – זה מקום - - -
ניסן סלומינסקי: אני מניח שלא מקימים ועדה נפרדת בממשלה כדי לבדוק את המומלץ של שר הביטחון או של שר הכלכלה או מישהו אחר.
ניסן סלומינסקי: זאת משרת אמון, ואנחנו סומכים על הבחירה.
ניסן סלומינסקי: אם זה מעניין מישהו לפני כן הוא יכול לשאול גם לפני כן באופן פרטי את יושב-ראש הכנסת דברים עליו.
ניסן סלומינסקי: לדעתי, אם נקים ועדה כזאת זה פוגע - -
אראל מרגלית: לדעתי, מנכ"ל הכנסת זה תפקיד ציבורי, זאת לא רק משרת אמון, והיה מן הראוי שיהיה איזשהו תהליך יותר דיאלקטי באישור המנכ"ל של בית המחוקקים הישראלי.
ראובן ריבלין: ברשות היושב-ראש אני מבקש להעיר מספר הערות מניסיוני לחבר הכנסת מקלב ולחברי כנסת אחרים.
ראובן ריבלין: יש נציבות שירות המדינה.
ראובן ריבלין: לא כל שר מתערב מהם התנאים של העובדים במשרדו, אלא יש נציבות אחת שקובעת כללים ששווים לכל עובדי המדינה.
ראובן ריבלין: הכנסת יוחדה, ומינו את יושב ראש הכנסת להיות גם כנציב שירות המדינה.
ראובן ריבלין: אני מוכרח לומר לך, מקלב, צריך להיזהר מאוד ממה שאתה רמזת, שהרי כל עובד מחזיק לו חבר כנסת.
ראובן ריבלין: אם כך הדבר או כפי שהציעו כאן שתקום כאן ועדת בחירה או ועדה כמו בוועדה של נציבות שירות המדינה לאשר תנאי סף למנכ"לות שבוודאי מר פלוט עבר אותה, אנחנו נימצא במצב שחברי הכנסת הם גם המחוקקים.
ראובן ריבלין: אנחנו, למשל, הוצאנו מידינו את הזכות לקבוע את חובותינו ואת זכויותינו והעברנו את זה לוועדה חיצונית אחרת ב-1996 בגלל השקיפות הציבורית ובשל הרצון שלא ייראה כאילו אנחנו קובעים את תנאינו ואת מעמדנו משום שהדבר היה עלול להתפתח למחאה ציבורית עד כדי אי אמון בדמוקרטיה הישראלית.
ראובן ריבלין: כאשר לכל חברי הכנסת יש שניים-שלושה עוזרים יש להם השפעה רבה.
ראובן ריבלין: לעוזרים שלי יש השפעה דרמטית עליי, אני כבר מוכרח לומר.
ראובן ריבלין: אם הייתי עושה כל דבר שהם רוצים הכנסת הייתה, לצערי הרב, משרכת את דרכיה במובן של השוואה לעובדים אחרים.